МОТИВИ КЪМ
ПРОЕКТ НА НАРЕДБА ЗА ОСЪЩЕСТВЯВАНЕ НА ДОПЪЛНИТЕЛНИ ОБРАЗОВАТЕЛНИ ДЕЙНОСТИ В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА ЗЛАТОГРАД

I.ПРИЧИНИ, КОИТО НАЛАГАТ ПРИЕМАНЕТО:
Съгласно разпоредбите на Закона за предучилищното и училищно образование, обн., ДВ, бр. 79 от 13 октомври 2015 г., в сила от 01.08.2016 г., се дава възможност за осъществяване на допълнителни образователни дейности в общинските детски градини на територията на Община Златоград като образователни услуги извън Наредба № 5 от 03.06.2016 г. за предучилищното образование.
Допълнителните образователни дейности, които ще се провеждат в детските градини ще дадат възможност за обогатяване на образователния процес, съобразно желанията на децата и родителите. Те ще разширят и усъвършенстват отделни компетентности от посочените в държавния образователен стандарт за предучилищното образование, които допринасят за личностното развитие и за разнообразяване на живота на детето.
II.ЦЕЛИ, КОИТО СЕ ПОСТАВЯТ:
С предложения проект на Наредба се уреждат условията и редът за организирането, провеждането и заплащането на допълнителни образователни дейности в общинските детски градини на територията на Община Златоград.
III.ФИНАНСОВИ И ДРУГИ СРЕДСТВА, НЕОБХОДИМИ ЗА ПРИЛАГАНЕТО НА НОВАТА НОРМАТИВНА УРЕДБА:
За прилагането на Наредбата за осъществяване на допълнителни образователни дейности в общинските детски градини на територията на Община Златоград не се изисква допълнителен финансов ресурс.
IV.ОЧАКВАНИ РЕЗУЛТАТИ ОТ ПРИЛАГАНЕТО, ВКЛЮЧИТЕЛНО ФИНАНСОВИТЕ, АКО ИМА ТАКИВА:
С приемането на Наредбата ще се постигне ясен регламент и реална възможност за контрол върху дейността на общинските детски градини по осъществяване на допълнителни образователни дейности като образователни услуги извън Наредба № 5 от 03.06.2016 г. за предучилищното образование.
[bookmark: _GoBack]Ще се постигане прозрачност и публичност при организацията на допълнителните образователни дейности и при събираемостта на средствата за предлаганите допълнителни услуги. Осигурява се допълнителна възможност за децата за надграждане в процеса на предучилищното образование в общинските детски градини на територията на Община Златоград. 
V.АНАЛИЗ НА СЪОТВЕТСТВИЕТО С ПРАВОТО НА ЕВРОПЕЙСКИЯ СЪЮЗ:
Правно основание за приемане на Наредба за осъществяване на допълнителни образователни дейности в общинските детски градини на територията на Община Златоград е чл. 68, ал.1 от Закона за предучилищното и училищното образование.
Предлаганият проект на Наредба е съобразен и с други нормативни актове, като Наредба № 5 от 03.06.2016 г. за предучилищното образование.
Проектът на Наредба като цяло е съобразен с действащото законодателство и не противоречи на правото на Европейския съюз.                                                          


